Selle asemel teeb Saksamaa entusiastlikult Gazpromiga koostööd Läänemere  gaasijuhtme ehitusel, kirjutab The Times. Endine liidukantsler Gerhard Schröder on Gazpromi leival ja asub kiiresti Kremli poliitikat kaitsma. Sakslastele tundus Schröderi minek Gazpromi palgale nii kiiresti pärast 2005. aastal kantsleritoolilt vabanemist sügavalt kahtlane. Tema sõprus Vladimir Putiniga lisas kahtlusi, kas endine liidukantsler ikkagi tegutseb oma riigi huvides. Gazprom, mis soovib iga hinna eest Saksamaal sõprust osta, on Gelsenkircheni jalgpalliklubi FC Schalke 04 peasponsor. Kõik see aitab  ähmastada Euroopa Liidu energiajulgeoleku eesmärke. Niikaua kuni tarned Saksamaale on tagatud, ei muretse sakslased väikeste Kesk-Euroopa naabrite pärast, kes parajasti suures külmalaines kütmata majades värisevad.